**FRANCE PREŠEREN**

**France Prešeren**, [slovenski](http://sl.wikipedia.org/wiki/Slovenci) [pesnik](http://sl.wikipedia.org/wiki/Pesnik) in [pravnik](http://sl.wikipedia.org/wiki/Pravnik), \* [3. december](http://sl.wikipedia.org/wiki/3._december) [1800](http://sl.wikipedia.org/wiki/1800), [Vrba na Gorenjskem](http://sl.wikipedia.org/wiki/Vrba,_%C5%BDirovnica), † [8. februar](http://sl.wikipedia.org/wiki/8._februar) [1849](http://sl.wikipedia.org/wiki/1849), [Kranj](http://sl.wikipedia.org/wiki/Kranj). France Prešeren danes velja za največjega slovenskega pesnika. Del njegove pesmi [*Zdravljica*](http://sl.wikipedia.org/wiki/Zdravljica), napisane leta [1844](http://sl.wikipedia.org/wiki/1844), je besedilo [državne himne](http://sl.wikipedia.org/wiki/Dr%C5%BEavna_himna) [Republike](http://sl.wikipedia.org/wiki/Republika) [Slovenije](http://sl.wikipedia.org/wiki/Slovenija). Prešeren se je rodil v [kmečki](http://sl.wikipedia.org/wiki/Kmet) družini. Po [diplomi](http://sl.wikipedia.org/wiki/Diploma) na [dunajski](http://sl.wikipedia.org/wiki/Dunaj) [pravni](http://sl.wikipedia.org/wiki/Pravo) [fakulteti](http://sl.wikipedia.org/wiki/Fakulteta) se je vrnil v [Ljubljano](http://sl.wikipedia.org/wiki/Ljubljana), kjer je deloval kot [odvetnik](http://sl.wikipedia.org/wiki/Odvetnik). Tu je nastala večina njegovih [pesmi](http://sl.wikipedia.org/wiki/Pesem), pri pisanju katerih ga je za časa svojega kratkega življenja pomembno usmerjal prijatelj [Matija Čop](http://sl.wikipedia.org/wiki/Matija_%C4%8Cop). Prešeren je tako postal prvi Slovenec, ki se je po kakovosti svojega pisanja lahko kosal s sodobniki po [Evropi](http://sl.wikipedia.org/wiki/Evropa), kjer je tedaj vladala [romantična](http://sl.wikipedia.org/wiki/Romantika) usmeritev. Življenjska pot pesnika, nesrečno zaljubljenega v bogato [Primičevo Julijo](http://sl.wikipedia.org/wiki/Julija_Primic), kateri je posvetil [*Sonetni venec*](http://sl.wikipedia.org/wiki/Sonetni_venec_%28France_Pre%C5%A1eren%29) ([1834](http://sl.wikipedia.org/wiki/1834)) in druge ljubezenske pesmi, je bila poleg te polna raznovrstnih preizkušenj. Drug za drugim so mu umirali prijatelji, kot pesnik pa za življenja ni užival priznanja, ki bi si ga zaslužil. V zadnjih letih je vedno bolj zapadal malodušju, pijači in [bolezni](http://sl.wikipedia.org/wiki/Bolezen), ki je slednjič povzročila njegovo prezgodnjo [smrt](http://sl.wikipedia.org/wiki/Smrt).

|  |
| --- |
|  |

France Prešeren se je rodil kot tretji [otrok](http://sl.wikipedia.org/wiki/Otrok) in prvi [sin](http://sl.wikipedia.org/wiki/Sin) [materi](http://sl.wikipedia.org/w/index.php?title=Mater&action=edit&redlink=1) Mini, rojeni Svetina, iz Muhovčeve hiše v [Žirovnici](http://sl.wikipedia.org/wiki/%C5%BDirovnica) ter [očetu](http://sl.wikipedia.org/w/index.php?title=O%C4%8De&action=edit&redlink=1) Šimnu, po domače Ribičevemu iz Vrbe na [Gorenjskem](http://sl.wikipedia.org/wiki/Gorenjska). Njihova [kmetija](http://sl.wikipedia.org/w/index.php?title=Kmetija&action=edit&redlink=1) je bila ugledna in trdna, zato so si lahko privoščili, da so Franceta, ki je že kot otrok kazal izjemno nadarjenost, poslali v [šole](http://sl.wikipedia.org/wiki/%C5%A0ola). K temu je veliko pripomoglo materino prigovarjanje, saj je bila sama dobro šolana za tedanjo kmečko žensko, zato se je zavedala pomena izobrazbe, želela pa si je tudi, da bi njen sin postal [duhovnik](http://sl.wikipedia.org/wiki/Duhovnik). France je šolanje začel leta [1808](http://sl.wikipedia.org/wiki/1808) pri svojem [stricu](http://sl.wikipedia.org/w/index.php?title=Stric&action=edit&redlink=1), duhovniku na [Kopanju](http://sl.wikipedia.org/w/index.php?title=Kopanj&action=edit&redlink=1) pri [Grosupljem](http://sl.wikipedia.org/wiki/Grosuplje), od leta [1810](http://sl.wikipedia.org/wiki/1810) pa je obiskoval [ljudsko šolo](http://sl.wikipedia.org/w/index.php?title=Ljudska_%C5%A1ola&action=edit&redlink=1) v [Ribnici](http://sl.wikipedia.org/wiki/Ribnica), kjer je bil kot odličnjak zapisan v zlato knjigo. Izobraževanje je od leta [1812](http://sl.wikipedia.org/wiki/1812) nadaljeval v [Ljubljani](http://sl.wikipedia.org/wiki/Ljubljana), kjer je leta [1813](http://sl.wikipedia.org/wiki/1813) začel obiskovati [gimnazijo](http://sl.wikipedia.org/wiki/Gimnazija). Po končani gimnaziji je v Ljubljani zaključil še dva letnika tedanje »[filozofije](http://sl.wikipedia.org/wiki/Filozofija)«, nekakšne priprave na univerzitetno šolanje. Nato je odpotoval na Dunaj, kjer je želel študirati [pravo](http://sl.wikipedia.org/wiki/Pravo). Tretji letnik filozofije, katerega je moral izdelati za začetek [študija](http://sl.wikipedia.org/w/index.php?title=%C5%A0tudij&action=edit&redlink=1), je končal leta [1821](http://sl.wikipedia.org/wiki/1821) že na [Dunaju](http://sl.wikipedia.org/wiki/Dunaj). Naslednjega leta se je vpisal na dunajsko [pravno](http://sl.wikipedia.org/wiki/Pravo) [fakulteto](http://sl.wikipedia.org/wiki/Fakulteta). Pri izbiri [študija](http://sl.wikipedia.org/w/index.php?title=%C5%A0tudij&action=edit&redlink=1) je prišlo do spora s starši, saj je mati želela, da bi postal duhovnik. Prešeren je pri odločitvi vztrajal, čeprav so mu domači in strici duhovniki, ki so ga gmotno podpirali, odtegovali [denarno](http://sl.wikipedia.org/wiki/Denar) pomoč. Kljub temu mu je uspelo nekako shajati, saj je bil [Knafljev štipendist](http://sl.wikipedia.org/wiki/Knafljeva_ustanova), še vedno mu je pomagal stric Jožef, [denar](http://sl.wikipedia.org/wiki/Denar) pa si je služil tudi kot domači [učitelj](http://sl.wikipedia.org/wiki/U%C4%8Ditelj) v Klinkowströmovemu zavodu za katoliško mladino. To službo je Prešeren moral zapustiti zaradi svoje svobodomiselnosti. Med počitnicami se je vračal v domovino. Obiskoval je strice, leta [1824](http://sl.wikipedia.org/wiki/1824) pa se je v Ljubljani zaljubil v [gostilničarsko](http://sl.wikipedia.org/w/index.php?title=Gostilni%C4%8Dar&action=edit&redlink=1) hčer Dolenčevo Zaliko.

Leta [1828](http://sl.wikipedia.org/wiki/1828) je dokončal študije in poleti odpotoval na [Moravsko](http://sl.wikipedia.org/wiki/Moravska), nato pa se je vrnil v Ljubljano, kjer je pri [odvetniku](http://sl.wikipedia.org/wiki/Odvetnik) [Leopoldu Baumgartnerju](http://sl.wikipedia.org/w/index.php?title=Leopold_Baumgartner&action=edit&redlink=1) nastopil svojo prvo službo kot odvetniški pripravnik. Naslednjega leta je sprejel še neplačano delovno mesto pri [državnem](http://sl.wikipedia.org/wiki/Dr%C5%BEava) [uradu](http://sl.wikipedia.org/w/index.php?title=Urad&action=edit&redlink=1).

V Ljubljani se je Prešeren tesno navezal na [profesorja](http://sl.wikipedia.org/wiki/Profesor) in [knjižničarja](http://sl.wikipedia.org/wiki/Knji%C5%BEni%C4%8Dar) [Matijo Čopa](http://sl.wikipedia.org/wiki/Matija_%C4%8Cop), rojaka iz Žirovnice, ki je dodobra poznal tedanjo [romantično](http://sl.wikipedia.org/wiki/Romantika) [književnost](http://sl.wikipedia.org/wiki/Knji%C5%BEevnost) in [miselnost](http://sl.wikipedia.org/w/index.php?title=Miselnost&action=edit&redlink=1). Bil je nadvse izobražen, saj je govoril 19 [jezikov](http://sl.wikipedia.org/wiki/Jezik). Leta [1832](http://sl.wikipedia.org/wiki/1832) je Prešeren v [Celovcu](http://sl.wikipedia.org/wiki/Celovec) opravil sodno-odvetniški izpit, vendar ne z odliko, saj je tedaj že zapadel v prvo življenjsko krizo. Njihov spor zaradi nasprotnih mnenj glede nadaljnjega razvoja [slovenske](http://sl.wikipedia.org/wiki/Slovenska_knji%C5%BEevnost) [književnosti](http://sl.wikipedia.org/wiki/Knji%C5%BEevnost) (čbeličarji s Prešernom in Čopom so se zavzemali za visoko književnost v slovenskem jeziku, janzenisti pa za književnost, osnovano na ljudskem slovstvu po zgledu [Srbov](http://sl.wikipedia.org/wiki/Srbi), posebno [Vuka Karadžića](http://sl.wikipedia.org/w/index.php?title=Vuk_Karad%C5%BEi%C4%87&action=edit&redlink=1), ki ga je cenil Kopitar), je [črkarska pravda](http://sl.wikipedia.org/wiki/%C4%8Crkarska_pravda), ki se je tedaj odvijala, še poglobila. Zahtevi, naj ima v [črkopisu](http://sl.wikipedia.org/w/index.php?title=%C4%8Crkopis&action=edit&redlink=1) vsak [glas](http://sl.wikipedia.org/w/index.php?title=Glas&action=edit&redlink=1) svojo [črko](http://sl.wikipedia.org/wiki/%C4%8Crka), ki jo je Kopitar kot nasprotnik tedanje [pisave](http://sl.wikipedia.org/wiki/Pisava) [bohoričice](http://sl.wikipedia.org/wiki/Bohori%C4%8Dica) podal v svoji [slovnici](http://sl.wikipedia.org/wiki/Slovnica), sta sledila [slovničarja](http://sl.wikipedia.org/wiki/Slovni%C4%8Dar) [Franc Serafin Metelko](http://sl.wikipedia.org/wiki/Franc_Serafin_Metelko) in [Peter Dajnko](http://sl.wikipedia.org/wiki/Peter_Dajnko), ki sta objavila vsak svojo različico novega črkopisa, imenovani [metelčica](http://sl.wikipedia.org/wiki/Metel%C4%8Dica) in [dajnčica](http://sl.wikipedia.org/wiki/Dajn%C4%8Dica) [[1]](http://www2.arnes.si/%7Empavle1/pisave.html). Pisavi sta bili neprimerni in prezapleteni, metelčica [[2]](http://www2.arnes.si/%7Empavle1/mete.html) še bolj kot dajnčica [[3]](http://www2.arnes.si/%7Empavle1/dajn.html), saj jo je sestavljalo preveč zapletenih in nepotrebnih črk, prevzetih tudi iz [cirilice](http://sl.wikipedia.org/wiki/Cirilica). Metelčica je bila tako z [zakonom](http://sl.wikipedia.org/wiki/Zakon) prepovedana leta [1833](http://sl.wikipedia.org/wiki/1833), dajnčica, ki se je delno uveljavila na [Štajerskem](http://sl.wikipedia.org/wiki/%C5%A0tajerska), pa v letih [1838](http://sl.wikipedia.org/wiki/1838)/[39](http://sl.wikipedia.org/wiki/1839). Prešeren je v abecedno vojno posegel s pesmimi, denimo [Sonetom o kaši](http://sl.wikipedia.org/w/index.php?title=Sonet_o_ka%C5%A1i&action=edit&redlink=1)**.** [6. aprila](http://sl.wikipedia.org/wiki/6._april) [1833](http://sl.wikipedia.org/wiki/1833) je Prešeren v [trnovski](http://sl.wikipedia.org/wiki/Trnovo,_Ljubljana) [cerkvi](http://sl.wikipedia.org/wiki/Cerkev) zagledal [Julijo Primic](http://sl.wikipedia.org/wiki/Julija_Primic), hčerko iz bogate ljubljanske družine, in se vanjo zaljubil. Ta ljubezen je močno vplivala na pesnikovo nadaljnje življenje in ustvarjanje. Naslednjega leta, [1834](http://sl.wikipedia.org/wiki/1834), je postal odvetniški pripravnik pri starem prijatelju [Blažu Crobathu](http://sl.wikipedia.org/w/index.php?title=Bla%C5%BE_Crobath&action=edit&redlink=1). Večkrat je zaprosil za samostojno odvetniško mesto, vendar so mu [avstrijske](http://sl.wikipedia.org/wiki/Avstrijsko_cesarstvo) oblasti prošnje vedno znova zavračale, saj je bil zaradi svoje svobodomiselnosti označen kot [politično](http://sl.wikipedia.org/wiki/Politika) sumljiv. Prešeren je v naslednjih letih doživel veliko udarcev, ki so močno zaznamovali njegovo nadaljnje življenje in ustvarjanje. Julija njegove ljubezni ni sprejela. Leta [1835](http://sl.wikipedia.org/wiki/1835) je umrl Prešernov stric Jožef, ki ga je vedno podpiral. Poleg tega je poleti v Savi utonil prijatelj Čop, kar je Prešerna zelo prizadelo. Njegovo smrt je očital tudi sebi - žal mu je bilo, da ni odšel z njim na kopanje, saj je bil mnenja, da bi ga bil lahko rešil - čeprav tudi sam ni znal [plavati](http://sl.wikipedia.org/wiki/Plavanje). Prijatelju je posvetil več pesmi, med drugim tudi pesnitev [Krst pri Savici](http://sl.wikipedia.org/wiki/Krst_pri_Savici). V teh letih (okrog [1837](http://sl.wikipedia.org/wiki/1837)) se je zapletel z [Ano Jelovšek](http://sl.wikipedia.org/wiki/Ana_Jelov%C5%A1ek), revno [služabnico](http://sl.wikipedia.org/w/index.php?title=Slu%C5%BEabnik&action=edit&redlink=1) pri Crobathovih, ki je bila tedaj še mladoletna. Rodila mu je tri [otroke](http://sl.wikipedia.org/wiki/Otrok) – Terezijo ([15. oktober](http://sl.wikipedia.org/wiki/15._oktober) [1839](http://sl.wikipedia.org/wiki/1839) – [14. maj](http://sl.wikipedia.org/wiki/14._maj) [1840](http://sl.wikipedia.org/wiki/1840)), [Ernestino](http://sl.wikipedia.org/wiki/Ernestina_Jelov%C5%A1ek) ([18. december](http://sl.wikipedia.org/wiki/18._december) [1842](http://sl.wikipedia.org/wiki/1842) – [3. december](http://sl.wikipedia.org/wiki/3._december) [1917](http://sl.wikipedia.org/wiki/1917)) in Franca ([18. september](http://sl.wikipedia.org/wiki/18._september) [1845](http://sl.wikipedia.org/wiki/1845) – [17. avgust](http://sl.wikipedia.org/wiki/17._avgust) [1855](http://sl.wikipedia.org/wiki/1855)). Zveza se ni poglobila, saj neizobražena Ana verjetno ni bila sposobna dojemati Prešernovega pesniškega pogleda na svet in življenje. Leta [1839](http://sl.wikipedia.org/wiki/1839) se je domov vrnil Prešernov stari prijatelj [Andrej Smole](http://sl.wikipedia.org/wiki/Andrej_Smole), ki je zdoma odšel zaradi dolgov in velik del življenja preživel v tujini. Dokaj opešan, čemur je botrovalo tudi nemirno ter [boemsko](http://sl.wikipedia.org/w/index.php?title=Boem&action=edit&redlink=1) življenje, se je naselil na [gradu](http://sl.wikipedia.org/wiki/Grad) [Prežek](http://sl.wikipedia.org/w/index.php?title=Pre%C5%BEek&action=edit&redlink=1) na [Dolenjskem](http://sl.wikipedia.org/wiki/Dolenjska). Prešeren ga je pogosto obiskoval, skupaj sta izdajala [knjige](http://sl.wikipedia.org/wiki/Knjiga) (denimo pesmi [Valentina Vodnika](http://sl.wikipedia.org/wiki/Valentin_Vodnik) in [Matička se ženi](http://sl.wikipedia.org/w/index.php?title=Mati%C4%8Dek_se_%C5%BEeni&action=edit&redlink=1) [Antona Tomaža Linharta](http://sl.wikipedia.org/wiki/Anton_Toma%C5%BE_Linhart)), načrtovala pa sta tudi nov [časopis](http://sl.wikipedia.org/wiki/%C4%8Casopis), katerega rojstvo pa je zadrževala cenzura. Smole je umrl leta [1840](http://sl.wikipedia.org/wiki/1840) na praznovanju svojega [godu](http://sl.wikipedia.org/wiki/God) v Prešernovi prisotnosti. Zaradi številnih izgub in neuslišane ljubezni do Julije je Prešeren zapadal v hudo krizo. Vdajal se je [alkoholu](http://sl.wikipedia.org/wiki/Alkohol) in postajal čedalje bolj ravnodušen. Bil je osamljen, uteho je iskal v gostilnah in postal znan po priložnostnih kvantaških pesmih, ki so bile izjemno duhovite. Niti pri Ani ni našel tolažbe, njegova pesniška ustvarjalnost pa je pešala. Tudi telesno se je zanemarjal, kar zagotovo ni pripomoglo k odobritvi ene od njegovih številnih prošenj za samostojno odvetniško mesto. Znova se je nesrečno zaljubil, tokrat v Jerico Podboj, hčerko gostilničarke Metke, v katere lokal je redno zahajal..

Leta 1846 je bila končno odobrena tudi Prešernova prošnja - šesta po vrsti - za odvetniško mesto. Tokrat ni zaprosil za odprtje pisarne v Ljubljani, temveč za mesto v [Postojni](http://sl.wikipedia.org/wiki/Postojna) ali v [Kranju](http://sl.wikipedia.org/wiki/Kranj). Oblast se je odločila, da ga namesti v Kranj, kamor se je preselil še jeseni. Večjega [premoženja](http://sl.wikipedia.org/w/index.php?title=Premo%C5%BEenje&action=edit&redlink=1) Prešeren ni imel. [Denar](http://sl.wikipedia.org/wiki/Denar) mu je pomenil veliko takrat, ko ga ni imel. Bil je izreden človek, četudi se je skozi življenje večkrat težko prebijal, je vedno poskrbel za reveže.